Bybelteks : 31 Julie – Wag 'n Bietjie
Written by the OP July 30, 2019
Lees asseblief die dagstukkie hieronder . . ek hou jou dop!
Ly dan verdrukking soos ‘n goeie krygsman van Jesus Christus. (2Ti 2:3)
Kyk, Ek het hom tot ‘n getuie van die volke gemaak, tot ‘n vors en ‘n gebieder van die nasies. – Want dit het Hom betaam, ter wille van wie alle dinge en deur wie alle dinge is, as Hy baie kinders na die heerlikheid wou bring, om die bewerker van hulle saligheid deur lyde te volmaak. – Ons moet deur baie verdrukkinge in die koninkryk van God ingaan.
Want ons worstelstryd is nie teen vlees en bloed nie, maar teen die owerhede, teen die magte, teen die wêreldheersers van die duisternis van hierdie eeu, teen die bose geeste in die lug. Daarom, neem die volle wapenrusting van God op. – Want .. ons voer ons . . stryd nie volgens die vlees nie; want die wapens van ons stryd is nie vleeslik nie, maar kragtig deur God om vestings neer te werp,
Isa. 55:4. -Heb. 2:10. -Acts 14:22; Eph. 6:12,13. -II Cor. 10:3,4; I Pet. 5:10.
Die eenheid van die Gees. (Efs 4:3)
Dit is een liggaam en een Gees; – Want deur Hom het ons albei die toegang deur een Gees tot die Vader. So is julle dan nie meer vreemdelinge en bywoners nie, maar medeburgers van die heiliges en huisgenote van God, gebou op die fondament van die apostels en profete, terwyl Jesus Christus self die hoeksteen is, in wie die hele gebou, goed saamgevoeg, verrys tot ‘n heilige tempel in die Here, in wie julle ook saam opgebou word tot ‘n woning van God in die Gees.
Kyk, hoe goed en hoe lieflik is dit dat broers ook saamwoon! Dit is soos die kosbare olie op die hoof, wat afloop op die baard, die baard van Aäron, wat afloop op die soom van sy klere.
As julle in gehoorsaamheid aan die waarheid julle siele deur die Gees tot ongeveinsde broederliefde gereinig het, moet julle mekaar vurig liefhê uit ‘n rein hart;
Eph. 4:4. -Eph. 2:18-22; Psa. 133:1,2; I Pet. 1:22.
Posted in Afrikaans.Tagged dagstukkies.
Next Post Die Manier Waarop Ons Liefde Betoon